**ZAPISNIK SA 11. SJEDNICE UČITELJSKOG VIJEĆA**

održane 04. srpnja 2017. u 9.00 sati

**Dnevni red**

1. Usvajanje zapisnika s prošle sjednice UV-a
2. Rezultati dopunske nastave
3. Analiza uspjeha učenika u školskoj 2016./2017. godini
4. Prijedlog broja razrednih odjela i razrednika za šk. god. 2017./2018.
5. Sufinanciranje udžbenika za 1. razrede
6. Različito

**AD.1.** Sjednicu je otvorila ravnateljica Marijana Novak Stanić upoznavanjem prisutnih učitelja s dnevnim redom. Dnevni red je jednoglasno prihvaćen te je nakon toga jednoglasno usvojen i zapisnik s prethodne sjednice Učiteljskog vijeća.

**AD.2.** Ravnateljica je zamolila učiteljice Mateju Fras Venus, Gordanu Brlas, Mariju Horvat Kokot i Tenu Bajsić da članove UV obavijeste o rezultatima dopunske nastave. Od 18 učenika upućenih na dopunski rad, 16 učenika je uspješno savladalo gradivo i ocijenjeni su pozitivno, a 2 učenika razredne nastave nisu uspješno završila dopunski rad pa prelaze u viši razred s 1 negativnom ocjenom iz matematike.

**AD.3.** Analizu uspjeha učenika u školskoj godini 2016./2017. pripremila je pedagoginja Matija Zidar. U školskoj godini 2016./2017. nastavu je polazilo 324 učenika u 23 razredna odjela. Po prilagođenom programu nastavu je polazilo 15 učenika, dok je 6 učenika imalo individualizirani pristup nastavi.Po završetku nastave 18 učenika upućeno je na dopunski rad i to iz hrvatskog jezika, matematike i geografije. Zbog odličnog uspjeha i uzornog vladanja pohvaljeno je 47 učenika, a 62 učenika su i nagrađena zbog odličnog uspjeha na nastavi te na natjecanjima.

**AD.4.** Prijedlog broja razrednih odjela i razrednika za školsku godinu 2017./2018. predstavila je pedagoginja Matija Zidar. U matičnoj školi u razrednoj nastavi predlažu se 4 razredna odjela, a u predmetnoj nastavi 12 razrednih odjela. U PŠ Lozan predlažu se 2 kombinirana razredna odjela, u PŠ Rogovac 1 kombinirani odjel, u PŠ Bušetina 4 razredna odjela, u PŠ Vukosavljevica 2 kombinirana razredna odjela te u PŠ Rogovac 1 kombinirani razredni odjel. Ukupno bi u šk. godini 2017./2018. nastavu polazilo 237 učenika u 22 razredna odjela.

**AD.5.** O sufinanciranju udžbenika za učenike 1. razreda govorila je ravnateljica. Kupon za kupnju školskih udžbenika i školskog materijala u vrijednosti od 400,00 kuna roditelji će moći podići u školi nakon što škola potpiše Sporazum o realizaciji isplate pomoći pri kupnji udžbenika sa Virovitičko-podravskom županijom. Kupon se može iskoristiti na svim prodajnim mjestima (knjižare, trgovački centri i dr.) koja uključuju prodaju udžbenika i školskog materijala. Kupon vrijedi za školsku 2017./2018. godinu te je isti moguće iskoristiti najkasnije do 31. kolovoza 2017. godine.

**AD.6.** Učiteljica Marija Jurković pitala je može li i u kombiniranom razrednom odjelu glazbenu kulturu učenicima 4.r. predavati predmetni učitelj. Ravnateljica je obrazložila da prema pravilniku glazbenu kulturu predmetni učitelji predaju samo u čistim razrednim odjeliama.Učiteljica Martina Lončar interesirala se može li imati dodatnu nastavu iz bilo kojeg predmeta ili to mora biti matematika ili hrvatski jezik. Odgovorila je ravnateljica objasnivši da se dodatna nastava može održavati iz bilo kojeg predmeta.

Ravnateljica se zahvalila svima prisutnima i zaključila sjednicu.

Sjednica je završila u 10. 30 sati.

 Zapisničar: Martina Kucljak

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica : Marijana Novak Stanić

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Špišić Bukovica, 05. srpnja 2017.